**PANEVĖŽIO MIESTO SAVIVALDYBĖS 2021 METŲ ŠVIETIMO PAŽANGOS ATASKAITA**

Panevėžio miesto savivaldybė savo veiklą švietimo srityje organizavo vadovaudamasi Valstybinės švietimo 2013–2022 metų strategija, ,,Geros mokyklos koncepcija“, Panevėžio miesto strateginiu plėtros 2021–2027 metams planu, Panevėžio miesto savivaldybės 2021–2023 metų strateginiu veiklos planu, švietimą reglamentuojančiais teisės aktais, Savivaldybės švietimo stebėsenos rodikliais.

**Panevėžio miesto strateginio plėtros plano 2021–2027 metams III prioritete ,,Švietimo ir verslo bendrystė, plėtojanti ateities ekonomiką“ tikslas didinti švietimo sistemos prieinamumą ir  
kokybę. Šiam tikslui įgyvendinti yra numatyti šie uždaviniai: pagerinti švietimo paslaugų kokybę, užtikrinti sveiką saugią emocinę ir fizinę aplinką švietimo įstaigose, užtikrinti STEAM srities dalykų programų įgyvendinimą ir plėtrą.**

Siekiant užtikrinti išsilavinimo standartus atitinkantį išsilavinimą miesto švietimo įstaigose (Pradinėje mokykloje, 1 pagrindinėje mokykloje, 6 gimnazijose, 10 progimnazijų, Suaugusiųjų ir jaunimo mokymo centre, „Šviesos“ ugdymo centre, Specialiojoje mokykloje-daugiafunkciame centre, Kurčiųjų ir neprigirdinčiųjų pagrindinėje mokykloje, 28 lopšeliuose-darželiuose, Regos centre „Linelis“, 5 neformaliojo vaikų švietimo mokyklose: Dailės mokykloje, Muzikos mokykloje, Moksleivių namuose, Gamtos mokykloje, Švietimo centre) kuriamos prielaidos švietimo paslaugų įvairovei rastis, prieinamumui užtikrinti ir kokybei garantuoti. Koordinuojant Pedagoginei-psichologinei tarnybai, miesto mokyklose sudarytos tinkamos sąlygos specialiųjų poreikių turintiems mokiniams ugdyti, teikiama kvalifikuota socialinė, specialioji pedagoginė ir psichologinė pagalba. Panevėžio švietimo centras vykdo Panevėžio miesto žmogiškųjų išteklių švietimo srityje poreikio stebėseną, siūlo sprendimus žmogiškiesiems ištekliams plėtoti, gerina švietimo paslaugų kokybę ir prieinamumą, didina Panevėžio miesto švietimo įstaigų pedagogų, administracinio personalo kompetencijas. Užtikrinant neformaliojo suaugusiųjų švietimą, siekiama sudaryti sąlygas savivaldybės gyventojams tenkinti savišvietos poreikius, lavinti kūrybines galias ir gebėjimus, įgyti ir tobulinti bendrąją ir profesinę kompetenciją, tapti aktyviais Panevėžio bendruomenės nariais.

Švietimo skyrius vykdė švietimo būklės stebėseną. Parengtas ir Savivaldybės taryboje patvirtintas Panevėžio miesto savivaldybės bendrojo ugdymo mokyklų tinklo pertvarkos 2021-2025 metų bendrasis planas. **Mieste esančių mokyklų įvairovė tenkina miesto gyventojų poreikius ir yra užtikrinamas prieinamumas.**

**1. Švietimo konteksto rodikliai.**

**1.1. Gyventojų pagal amžiaus tarpsnius pokytis.**

2017-2021 m. laikotarpiu tiek šalyje, tiek Panevėžio miesto savivaldybėje mažiausiai sumažėjo 0-6 metų amžiaus vaikų skaičius (atitinkamai sumažėjo 4,3 proc. ir 8,8 proc.). 0-6 metų amžiaus vaikų dalis nuolatinių gyventojų skaičiaus Panevėžio miesto savivaldybėje kiekvienais analizuojamo laikotarpio kalendoriniais metais buvo mažesnė lyginant su šalies rodiklio reikšme ne daugiau kaip 0,65 proc. Panevėžio mieste šio rodiklio reikšmė kito netolygiai: nuo 6,69 proc. 2017 m. iki 6,57 proc. 2021 m. Šalyje tuo pačiu laikotarpiu 0-6 metų amžiaus vaikų dalis sudarė 7,35 proc. visų gyventojų 2017 m. sumažėjo iki 7,16 proc. 2021 m.

1 pav. 0 - 6 metų amžiaus vaikų dalis nuo visų gyventojų skaičiaus

7-16 metų amžiaus vaikų skaičius Panevėžyje 2017-2021 m. mažėjo ne taip sparčiai, kaip 17-19 metų. Minėtu laikotarpiu mieste šio amžiaus asmenų sumažėjo 7,8 proc., kai Lietuvoje tuo pačiu metu 7–16 metų amžiaus vaikų skaičius padidėjo 1,2 proc.

**7-16 metų amžiaus vaikų dalis nuo Panevėžio miesto gyventojų skaičiaus analizuojamu laikotarpiu buvo mažesnė lyginant su šalies rodikliu,kiekvienais analizuojamo laikotarpio metais, tačiau galime pasidžiaugti, kad mieste, kaip ir šalyje, pastaraisiais dvejais metais ši gyventojų dalis po truputį didėja**.

2 pav. 7 – 16 metų amžiaus vaikų dalis nuo visų gyventojų skaičiaus

2017-2021 m. laikotarpiu didžiausias pokytis yra vaikų pagal atskiras amžiaus grupes skaičiaus. 17-19 m. amžiaus vaikų tarpe: Panevėžyje sumažėjo 26,7 proc., kai šalyje – 20,4 proc. Panevėžio mieste 17-19 m. amžiaus asmenys 2017 m. sudarė 3,37 proc. visų savivaldybės gyventojų skaičiaus, o 2021 m. sumažėjo iki 2,66 proc. Šalyje šio amžiaus asmenys 2017 m. sudarė 3,39 proc. visų gyventojų dalies, kai 2021 m. sumažėjo iki 2,75 proc.

3 pav. 17 – 19 metų amžiaus vaikų dalis nuo visų gyventojų skaičiaus

**1.2. Nemokamai maitinamų mokinių dalis (proc.), (be specialiųjų ir suaugusiųjų mokyklų).**

4 pav. Nemokamai maitinamų mokinių dalis bendrojo ugdymo mokyklose

**Nemokamai maitinamų mokinių dalis mokyklose kasmet išlieka panaši**. Apžvelgiant į gimnazijos mokinių, gaunančių nemokamą maitinimą, skaičių, nuo 2018 metų procentas kasmet šiek tiek augo, tačiau 2021 metais 3-ose miesto gimnazijose stebima sumažėjusi nemokamai maitinamų mokinių procentinė dalis. Tačiau skirtingose miesto gimnazijose ir toliau išlieka didelis procentų skirtumas tarp pačių gimnazijų. J. Balčikonio gimnazijoje ir 5-oje gimnazijoje nemokamą maitinimą gauna apie 10-11 proc., o „Minties“ gimnazijoje apie 30 proc. mokinių. Mokyklose, kurios turi pradinių klasių mokinius (progimnazijos, pagrindinės, pradinė) nemokamą maitinimą gaunančių vaikų skaičius didesnis. Šis skaičius ypatingai auga nuo 2020 metų, kadangi nuo 2020 metų nemokamą maitinimą Lietuvoje gauna visi pirmokai, o nuo 2021 metų – visi pirmokai ir antrokai, nevertinant šeimos pajamų. Progimnazijose, kaip ir gimnazijose, nemokamą maitinimą gaunančių mokinių dalis skiriasi. Nemokamą maitinimą gaunančių vaikų dalis didžiausia yra Mykolo Karkos pagrindinėje mokykloje, „Aušros“, Beržų progimnazijose ir Pradinėje mokykloje. Šiose mokyklose nemokamai maitinamų vaikų dalis 65-76 proc. Mažiausia nemokamai maitinamų vaikų procentinė dalis, kaip ir kasmet, išlieka „Vilties“, „Vyturio“ ir „Saulėtekio“ progimnazijose. Nemokamai maitinamų vaikų skaičiaus augimą įtakoja ekonominė situacija, darbo užmokesčio didėjimo/mažėjimo tendencija, nedarbo lygis savivaldybėje.

**1.3. Paliktų kursą kartoti mokinių dalis.**

5 pav. Paliktų kursą kartoti mokinių dalis

Mokyklose daugiau dėmesio skiriama motyvacijos ugdymui, tobulinama mokėjimo mokytis kompetencija. Paliktų kartoti kursą mokinių dalis išlieka nepakitusi. 2016-2017 m. m. 0,71 procento, 2017-2018 m.m. 0,54 procento, 2018-2019 m.m. 0,64 procento, 2019-2020 m.m. 0,61 procento, 2020-2021 m.m. matosi nežymus paliktų kartoti mokinių skaičius – 69 mokiniai. **Kartojančiųjų kursą mokinių dalis išlieka pastovi.**

**1.4. Šeimų, patiriančių socialinę riziką skaičius.**

6. pav. Šeimų, patiriančių socialinę riziką skaičius.

**Šeimų, patiriančių socialinę riziką, Panevėžio miesto savivaldybėje nuo 2019 m. daugėja.** 2019 m. buvo 206 šeimos, patiriančios socialinę riziką. 2020 m. matyti nežymus pakilimas, buvo 219 tokių šeimų. 2021 m. tokių šeimų buvo 230.Atsižvelgiant į šeimų, patiriančių socialinę riziką didėjimą buvo peržiūrėti ir pakoreguoti Panevėžio miesto savivaldybės neigiamų socialinių veiksnių prevencijos projektų finansavimo nuostatai (Panevėžio m. savivaldybės Tarybos 2021-01-28 sprendimas Nr. 1-15). 2021 m. Neigiamų socialinių veiksnių prevencijos projektų finansavimo prioritetas buvo projektams, kuriuose numatytos priemonės smurto artimoje aplinkoje prevencijai per emocinės, psichinės sveikatos būklės gerinimą ir fizinį aktyvumą.Iš Panevėžio miesto savivaldybės biudžeto buvo skirta 25 000 Eur, finansuoti 29 projektai.

7 pav. Šeimose, patiriančiose socialinę riziką, augantys nepilnamečiai vaikai

**Didėja vaikų, augančių socialinę riziką patiriančiose šeimose, skaičius.** Vaikų, augančių šeimose, patiriančių socialinę riziką, skaičius labai svyruoja: 2017 m. 207 šeimose augo 375 vaikai, 2018 m. 240 šeimų augo 438 vaikai, 2019 m. 206 šeimose augo 353 vaikai, 2020 m. 219 šeimų augo 353 vaikai, 2021 m. 230 šeimų augo 402 vaikai. Panevėžio m. savivaldybės Tarybos 2021-09-30 sprendimu Nr. 1-270 buvo patvirtintas Panevėžio miesto savivaldybės privalomo ikimokyklinio ugdymo nustatymo, skyrimo ir finansavimo tvarkos aprašas. Šiuo aprašu sudaroma galimybė visiems vaikams, augantiems socialinę riziką patiriančiose šeimose, ugdytis ikimokyklinio ugdymo mokyklose.

**2. Mokinius apibudinantys rodikliai.**

**2.1. Vaikų, ugdomų ikimokyklinio ugdymo mokyklose, pokytis.**

Iš viso yra 2387 vaikai 3-5 metų amžiaus, kurių gyvenamoji vieta deklaruota Panevėžio miesto savivaldybės teritorijoje. Iš jų 2178 vaikai ugdomi Panevėžio miesto savivaldybės ikimokyklinio ir priešmokyklinio ugdymo mokyklose. Tai sudaro 91,24 procentus.

8 pav. Ikimokykliniame ir priešmokykliniame ugdyme dalyvaujančių 3-5 metų vaikai

9 pav. Vaikų, ugdomų ikimokyklinio ugdymo mokyklose pokytis

2021-2022 m. m. lyginant su 2020-2021 m. m., lankančių vaikų skaičius sumažėjo 19 vaikų. 85 vaikai, turintys įvairių sutrikimų/negalių, prilyginami 2 tos pačios grupės vaikams, todėl 2021-2022 m. m. įstaigose užimta 4566 vieta. Nuo 2021 m. rugsėjo 1 d. veikia 53 priešmokyklinio ir 225 ikimokyklinio ugdymo grupės. Grupių skaičius, lyginant su 2020 metais, padidėjo 5 grupėmis ir iš viso veikia 278 grupės.

10 pav. Vaikų, ugdomų ikimokyklinio ugdymo mokyklose, tendencijos

**Panevėžio ikimokyklinio ugdymo mokyklose 2021-2022 m. m. sumažėjo 28 ikimokyklinio amžiaus vaikais, bet padidėjo 13 priešmokyklinio amžiaus vaikų.**

**2.2. Miesto bendrojo ugdymo mokyklose ugdomų ir kitose savivaldybėse gyvenančių vaikų (mokinių) skaičius ir dalis (proc.).**

11 pav. Miesto bendrojo ugdymo mokyklose ugdomų ir kitose savivaldybėse gyvenančių vaikų (mokinių) skaičius ir dalis

Kasmet mokinių skaičius kito nežymiai: 2017-2018 m. m., 2018-2019 m. m. mokinių iš kitų savivaldybių buvo atitinkamai 1462 ir 1299, t. y. po 13,5 proc., 2019-2020 m. m. -1347 (14 proc.), 2020-2021 m. m. - 1484 (15,5 proc.), 2021 -2022 m. m. – 1479 (15,5 proc.).

**Per 5 metus švietimo įstaigose ugdomų ir kitose savivaldybėse gyvenančių mokinių skaičius miesto bendrojo ugdymo mokyklose padidėjo 17 mokinių.**

**2.3. Vidutinis mokinių skaičius klasės komplekte.**

12 pav. Vidutinis mokinių skaičius klasės komplekte (1-4 klasės)

**Vidutinis mokinių skaičius klasės komplekte 1-4 klasėse nuo 2017 m. iki 2020 m. mažėjo**:

bendras Pradinės, pagrindinių mokyklų, progimnazijų, gimnazijų (be spec. klasių) vidutinis mokinių skaičius klasės komplekte sumažėjo nuo 23,3 iki 21,9. **Nuo 2020 m. iki 2021- 2022 m. m. padidėjo iki 23,9.**

Pradinės mokyklos sumažėjo nuo 23,2 iki 21,8; progimnazijų ir pagrindinių mokyklų - nuo 23,2 iki 23;

gimnazijų - nuo 24,3 iki 20,6.

13 pav. Vidutinis mokinių skaičius klasės komplekte (5-8 klasės)

**Vidutinis mokinių skaičius klasės komplekte 5-8 klasėse nuo 2017 m. iki 2022 m. mažėjo:** bendras pagrindinių mokyklų, progimnazijų, gimnazijų (be spec. klasių) vidutinis mokinių skaičius klasės komplekte sumažėjo nuo 26 iki 21,8; progimnazijų ir pagrindinių mokyklų - nuo 25,5 iki 23,0;gimnazijų - nuo 30,7 iki 22,2.

14 pav. Vidutinis mokinių skaičius klasės komplekte (9-12 klasės)

Vidutinis mokinių skaičius klasės komplekte 9-10 klasėse 2017-2018 m. m. pagrindinėje mokykloje buvo 22. Nuo 2018 m. vienintelėje miesto Mykolo Karkos pagrindinėje mokykloje nekomplektuojamos 9-10 bendrojo ugdymo klasės, o vietoj jų buvo įsteigtos 9-10 specialiosios klasės mokiniams, turintiems kalbos ir komunikacijos sutrikimų.

**Per penkerius metus gimnazijų vidutinis mokinių skaičius klasės komplekte sumažėjo - nuo 28,2 iki 26,9.**

**2.4. Išvykusių gyventi ir mokytis į užsienį ir grįžusių iš užsienio mokinių dalis.**

15 pav. Išvykusių gyventi ir mokytis į užsienį ir grįžusių iš užsienio mokinių dalis

**2021 metais išvykusių gyventi ir mokytis į užsienį mokinių mažėja**. 2017-2018 m.m. išvyko 252 vaikai, t.y. 2,32 procentai. 2018-2019 m.m. išvyko 473 vaikai, t.y. 4,93 procentai. 2019-2020 m.m. išvyko 483 vaikai, t.y. 5,01 procento, 2020-2021 m.m. išvykusių 413 vaikų, t.y. 4,31 procento.

2021-2022 m. m. ženkliai padaugėjo mokinių grįžusių iš užsienio t. y. 58 mokiniai, stebimas ryškus išvukusių į užsienį mokinių skaičiaus sumažėjimas – 413 mokinių.

**Paskutiniais metais ženkliai padaugėjo grįžusių iš užsienio mokinių skaičius**. 2017-2018 m.m. grįžo 18 vaikų, t.y. 0,16 procentų. 2018-2019 m.m. grįžo 4 vaikai, t.y. 0,04 procento. 2019-2020 m.m. grįžo 11 vaikų, t.y. 0,11 procento. 2020-2021 m.m. grįžo 58 vaikai, t.y. 0,6 procento.

**3. Mokymosi rezultatų rodikliai.**

**3.1. Lietuvių kalbos ir matematikos pagrindinio ugdymo pasiekimų pasiskirstymas pagal lygius.**

**2021 m. pagrindinio ugdymo pasiekimų patikrinimo (toliai PUPP) surinktų taškų vidurkis miesto ir šalies sutampa, pažanga nepakito.**



Lygindami 2018-2021 metų miesto ir šalies mokinių PUPP rezultatus pasiekimų lygiais stebime tendenciją, kad miesto ir šalies rezultatai labai panašūs, daugiau nei 70 % miesto mokinių pasiekia bent pagrindinį lietuvių kalbos ir literatūros pasiekimų lygį ir daugiau nei 60 % miesto mokinių pasiekia matematikos bent pagrindinį pasiekimų lygį.

**2021 m. PUPP lietuvių kalbos ir literatūros rezultatais orientuojamės į pagrindinį lygį, jį pasiekė daugiau nei 60 % mokinių, 5 % sumažėjo mokinių, pasiekusių patenkinamąjį lygį ir beveik 3 % mažiau nepatenkinamojo lygio rezultatų.**

16 pav. Lietuvių kalbos ir literatūros pagrindinio ugdymo pasiekimų pasiskirstymas pagal lygius

2019 m. PUPP aukštesniuoju lygiu 13,2 % lietuvių kalbos ir literatūros, 12,4% matematikos, pagrindiniu lygiu: lietuvių kalbos ir literatūros 52,5 %, matematikos 35,9 %, patenkinamu lygiu:lietuvių kalbos ir literatūros 27,1 %, matematikos 35,9%, lietuvių kalbos ir literatūros neišlaikė 7,1% miesto moksleivių, šalyje 7,6 %. 2018 m. PUPP aukštesniuoju lygiu įvertintos žinios: 11,5 % lietuvių kalbos ir literatūros, 7 % matematikos, pagrindiniu lygiu: 56,2 % lietuvių kalbos ir literatūros, 35 % matematikos, patenkinamu lygiu:lietuvių kalbos ir literatūros 27,1 %, matematikos 35,9%, lietuvių kalbos ir literatūros neišlaikė 7,1% miesto moksleivių, šalyje 7,6 %.

17 pav. Matematikos pagrindinio ugdymo pasiekimų pasiskirstymas pagal lygius


2021 m. PUPP lietuvių kalbos ir literatūros bent pagrindinį pasiekimų lygį pasiekė 30,7 % mokinių. Daroma didelė pažanga 1 miesto mokykloje, J. Balčikonio gimnazijoje, 2021 m. daugiau nei 80 % mokinių pasiekė bent pagrindinį lygį. Didžiausias aukštesniojo lygio 2019 m. teigiamas pokytis J. Balčikonio gimnazijoje +3,8 % ir J. Miltinio gimnazijoje +5,7 %; Daugiausia nepasiekusiųjų patenkinamojo lygio 2021 m. SJMC 18 %, 2019 m. V. Žemkalnio gimnazijoje 24,7%. Rezultatų pokyčiai skirtingose miesto mokyklose dideli.

2021 m. PUPP matematikos pagrindinį pasiekimų lygį pasiekusiųjų mokinių % skirtingose miesto mokyklose nuo 6 iki 23 %. Itin aukštais rezultatais išsiskiria J. Balčikonio gimnazija, 2021 m. 56 %, mokinių pasiekė aukštesnįjį lygį, 2020 m. 46,5 %. 2019 m. didžiausias aukštesniojo lygio teigiamas pokytis: J. Balčikonio gimnazijoje +16,1 %, J. Miltinio gimnazijoje +6,1 %, +2,6 % 5-osios gimnazijos. 2021 m. didžiausias % nepasiekusiųjų patenkinamojo lygio „Minties“ gimnazijos 18 % ir Suaugusiųjų ir jaunimo mokymo centre (toliau SJMC) 15 %.

**3.2. Valstybinių brandos egzaminų rezultatai.**

Panevėžio miesto savivaldybės 2021 m. valstybinių brandos egzaminų (toliau VBE) rezultatų voratinklinė diagrama atspindi savivaldybės mokyklų darbo efektyvumą mokant skirtingų dalykų. Standartizuotas VBE rodiklis apskaičiuojamas sudedant savivaldybės abiturientų gautus dalyko VBE įvertinimas, padalijant sumą iš bendro savivaldybės abiturientų skaičiaus ir gautą dalmenį paverčiant standartizuotais taškais.

**2021 m. diagramoje bendras standartizuotas visų dalykų rodiklis yra neigiamas -0,22. Apibendrinto VBE rodiklio neigiamas pokytis -0,6 yra didžiausias per pastaruosius penkerius metus (**2020 m. pokytis - 0,4, 2019 m. pokytis -0,3, 2018 m. pokytis -0,1). 8 dalykų: lietuvių kalbos ir literatūros, matematikos, užsienio (anglų) kalbos, biologijos, chemijos, istorijos, geografijos, informacinių technologijų miesto rodiklis žemesnis nei šalies. Teigiamas rodiklis tik 1 dalyko – fizikos.



18 pav. VBE mokomųjų dalykų standartizuoti rodikliai

**Lyginant miesto mokyklų 2021 m. vidutinius įvertinimus su šalies bendrojo ugdymo mokyklų įvertinimų vidurkiais tik 2 dalykų: chemijos ir užsienio (vokiečių) k. surinktų taškų vidurkis aukštesnis už šalies.**

|  |  |  |  |  |
| --- | --- | --- | --- | --- |
| Egzaminas | Egzaminą laikiusių abiturientų procentinė dalis iš bendro brandos egzaminus laikiusiųjų skaičiaus | | Egzaminą laikiusių abiturientų vidutinis egzamino įvertinimas | |
| Savivaldybės mokyklų vidurkis | Šalies mokyklų  vidurkis | Savivaldybės mokyklų vidurkis | Šalies mokyklų vidurkis |
| Biologijos VBE | **26,06 %** | 25,09 % | 44,8 | **50,7** |
| Chemijos VBE | 6,09 % | 7,05 % | **57,1** | 46,6 |
| Užsienio k. (anglų) VBE | **74,63 %** | 68,44 % | 59,6 | **61,1** |
| Geografijos VBE | 10,18 % | 16,66 % | 43,1 | **47,3** |
| Užsienio k. (vokiečių) VBE | 1,32 % | 2,79 % | **89,0** | 79,9 |
| Istorijos VBE | **32,10 %** | 31,81 % | 44,0 | **47,4** |
| Informacinių technologijų VBE | 11,34 % | 11,79 % | 38,1 | **43,1** |
| Lietuvių k. ir literatūros VBE | **74,88 %** | 68,19 % | 36,5 | **42,4** |
| Matematikos VBE | 56,64 % | 60,62 % | 29,3 | **31,2** |
| Fizikos VBE | 10,29 % | 11,33 % | 37,2 | **42,7** |
| Užsienio k. (rusų) VBE | 2,97 % | 22,16 % | 74,9 | **76,7** |

Lyginant miesto ir šalies egzaminus laikiusiųjų abiturientų skaičių 2021 m. tik 4 dalykų: biologijos, užsienio (anglų) k., istorijos ir lietuvių kalbos ir literatūros procentinė dalis mieste didesnė nei šalyje. Daugiausia, daugiau nei 70 %, renkasi laikyti lietuvių kalbos ir literatūros bei užsienio (anglų)kalbos. Antroje vietoje pagal populiarumą - matematikos 56 %. Kasmet mažėjantis skaičius abiturientų, pasirinkusių laikyti istorijos ir gamtos mokslų dalykų: biologijos, fizikos, chemijos egzaminus. Abiturientams renkantis brandos egzaminus didelis vaidmuo tenka ne tik tėvams, bet ir gimnazijos bendruomenei.

**Panevėžio miesto VBE rezultatais orientuojamės į pagrindinį lygį**. Aukštesniojo lygio daugiausia, anglų kalbos 28,7 %, pagrindinio lygio daugiausia chemijos 57,8 % ir istorijos 56,5%, patenkinamo lygio daugiausia matematikos 47,2 %, didžiausias 2021 m. nepatenkinamojo lygio rodiklis informacinių technologijų 18, 5%, 2020 m. ir 2019 m. matematikos (24 %).

**Siekiant gerinti ugdymo kokybę mieste** sėkmingai įgyvendinamas Europos Sąjungos struktūrinių fondų lėšomis bendrai finansuojamas projektas Nr. 09.2.1-ESFA-V-719-01–0001 „Kokybės krepšelis“, kuriame dalyvauja 4 Panevėžio miesto mokyklos: „Vyturio“ progimnazija, Rožyno progimnazija, „Beržų“ progimnazija ir Mykolo Karkos pagrindinė mokykla. 15 % lėšų projekto įgyvendinimui prisidėjo Panevėžio miesto savivaldybė, 85 % projekto lėšų skirta iš ES struktūrinių fondų. 2021 m. iš ES struktūros fondų gauta 243 tūkst. Eur finansavimas. Tai tikslinė valstybės dotacija, suteikiama išimtinai mokinių pasiekimams gerinti: mokinių konsultacijoms, gabių mokinių skatinimui, papildomiems etatams švietimo pagalbai teikti, ugdymo aplinkai, tiriamajai ir kūrybinei veiklai, mokytojų kvalifikacijai tobulinti, edukacinių erdvių kūrimui, naujos, modernios įrangos įsigijimui, laboratorijų įrengimui. 2021 m. pasirašytos 3 partnerystės sutartys su Panevėžio pradine mokykla, Juozo Miltinio gimnazija ir „Šaltinio“ progimnazija dėl projekto ,,Kokybės krepšelis“ įgyvendinimo iki 2023-12-31, suderintas mokyklos veiklos tobulinimo planas, numatyti mokinių ugdymosi pasiekimų gerinimo siektini rezultatai, dėmesys STEAM veikloms, mokymuisi per patirtį, eksperimentavimui, įvairių gebėjimų mokinių konsultacijoms, laboratorijų įrangai bibliotekų pertvarkai. Projekto finansavimas - 360 tūkst. Eur;

**2021 m. buvo baigtos įgyvendinti Panevėžio miesto savivaldybės vykdomo nacionalinio švietimo pokyčio projekto „Lyderių laikas 3” „Tarpinstitucinis bendradarbiavimas plėtojant STEAM srities dalykų patirtinį mokymąsi“ veiklos**. 2021 m. projekto veiklų tęstinumui užtikrinti skirta 40.000 Eur. Lėšos buvo naudojamos 2020-2021 m. m. mokinių pavėžėjimui į formaliojo švietimo pamokas Panevėžio robotikos centre „RoboLabas“, Panevėžio gamtos mokykloje, Panevėžio moksleivių namuose, verslo įmonėse ir kt. miesto institucijose, edukacinėms aplinkoms pritaikyti, mokymo priemonėms įsigyti, gamtamoksliniams kabinetams turtinti kiekvienai projekte dalyvaujančiai mokyklai, aktyviausiai projekte veikiantiems mokytojams skatinti bei Panevėžio švietimo centro elektroninei informacinei platformai [www.semiplius.lt](http://www.semiplius.lt) tobulinti ir palaikyti, kurioje buvo sukurta ir jau veikia virtuali aplinka, kad projekte dalyvaujančių mokyklų mokytojai galėtų dalintis patirtinio mokymosi pamokų planais, idėjomis, metodais. Projektas išryškino mokyklų vadovus, mokytojus – lyderius, atsakingus, kūrybingus švietimo profesionalus, orientuotus į nuolatinį mokymąsi ir tobulėjimą. Projekto dėka augo miesto mokyklų švietimo lyderių profesionalumas, sustiprėjo tarpinstitucinis bendradarbiavimas ir išryškėjo mokyklos – lyderės. Dalyvaujant šiame projekte susikūrė savivaldybės bendruomenės bendradarbiavimo mechanizmai, ir visa tai veda į kiekvieno mokinio asmeninę ūgtį, švietimo įstaigų pažangą **Siekiant skatinti ir motyvuoti gabius mokinius** parengtas ir Panevėžio miesto savivaldybės tarybos 2021m. sausio 28 d. sprendimu Nr. 1-14 patvirtintas Motyvuotų ir gabių mokinių papildomo mokymo projektų, finansuojamų Panevėžio miesto savivaldybės biudžeto lėšomis, finansavimo ir atrankos tvarkos aprašas. 2 Panevėžio miesto gimnazijose įkurtos matematikos, informacinių technologijų ir fizikos akademija bei ekonomikos ir verslo akademija.

**4.** **Mokytojus apibūdinantys rodikliai.**

**4.1. Ikimokyklinio ugdymo mokyklų pedagogų kvalifikacija.**

19 pav. Ikimokyklinio ugdymo mokyklų pedagogų kvalifikacija

2021-2022 m m. dirba 254 – vyresnieji mokytojai, 138 – mokytojai metodininkai, 4 – mokytojai ekspertai, taip pat yra dalis pedagogų, kurie dar neįgiję kvalifikacinių kategorijų. Tarp jų yra ir jauni specialistai, kurie turi tik auklėtojo kvalifikacinę kategoriją, kuri įgyjama kartu su baziniu išsilavinimu. Aukštesnei kvalifikacinei kategorijai įgyti šie pedagogai dar neturi reikiamo pedagoginio darbo stažo.

Daugelis ikimokyklinio ugdymo mokyklų darbuotojų vidutinio ir vyresniojo amžiaus. 2021 m. ikimokyklinio ugdymo mokyklose 38 proc. pedagogų yra 50-59 m, 20-25 m. amžiaus mokytojų ikimokyklinio ugdymo mokyklose yra 2 proc. Jaučiamas jaunų specialistų trūkumas, nes skelbiant konkursus mažėja norinčiųjų dirbti pedagogais ikimokyklinio ugdymo įstaigose, dėl ne visada pagrįstų reikalavimų pedagogams, aptarnaujančiam personalui, įstaigos vadovams.

2021 m. didelis dėmesys buvo skirtas ikimokyklinio ir priešmokyklinio ugdymo mokytojų darbo vietų modernizavimui, įsigyta naujos įrangos, atsirado pedagogams daugiau ir įvairesnių galimybių pasirengti bei organizuoti inovatyvią ugdymo praktiką, naudojant informacines technologijas ir virtualias aplinkas.

**4.2. Atestuotų metodininko ar eksperto kvalifikacinei kategorijai mokytojų ir kitų pedagoginių darbuotojų pasiskirstymas pagal įstaigų tipus dalis (proc.).**

20 pav. Atestuotų metodininko ar eksperto kvalifikacinei kategorijai mokytojų ir kitų pedagoginių darbuotojų pasiskirstymas pagal įstaigų tipus dalis

**Atestuotų metodininko ar eksperto kvalifikacinei kategorijai Panevėžio miesto bendrojo ugdymo mokyklų mokytojų dalis yra didesnis už respublikos: respublikoje 44,1 proc. mokytojų turi aukštą kvalifikacinę kategoriją, Panevėžio mieste – 52 proc.**

Daugiausia aukščiausią kvalifikacinę kategoriją turinčių mokytojų 2021 m. dirba 5-ojoje gimnazijoje, Alfonso Lipniūno progimnazijoje, mažiausiai Raimundo Sargūno sporto gimnazijoje, „Ąžuolo“ progimnazijoje.

Analizuodami šio rodiklio duomenis pagal mokyklų tipus pastebime, kad daugiau aukštos kvalifikacinės kategorijos mokytojų yra gimnazijose, mažiau - specialiosiose mokyklose.

**4.3. Vienai sąlyginei mokytojo pareigybei tenkančių mokinių skaičius bendrojo ugdymo mokyklose.**

21 pav. Vienai sąlyginei mokytojo pareigybei tenkančių mokinių skaičius bendrojo ugdymo mokyklose

**Per trejus metus vienai sąlyginei mokytojo pareigybei tenkančių mokinių skaičius Panevėžio bendrojo ugdymo mokyklose sumažėjo nuo 11,97 iki 11,8.** Šalyje 2020 m. šis rodiklis siekia 11,3.

**4.4. Pareigybės dalis, tenkanti 1 mokytojui.**

22 pav. Pareigybės dalis, tenkanti 1 mokytojui

**Panevėžio miesto bendrojo ugdymo mokyklų pedagogų darbo krūvis per trejus metus padidėjo**. Pareigybės dalis, tenkanti 1 mokytojui 2019 m. buvo 0,81, 2021 m. - 0,85. Didžiausią pareigybės dalį 1,12 turi miesto gimnazijų mokytojai, mažiausią - Suaugusiųjų ir jaunimo mokymo centro – 0,41 mokytojai. **Respublikoje savivaldybių bendrojo ugdymo mokyklų mokytojai vidutiniškai turi 0,96 etato.**

**4.5. Jaunesnių nei 50 metų bei 50 metų ir vyresnio amžiaus mokytojų skaičiaus santykis.**

Daugiau 50 metų ir vyresnių mokytojų dirba miesto gimnazijose. Didžiausias vyresnio amžiaus mokytojų skaičius. Juozo Balčikonio gimnazijoje, „Aušros“ progimnazijoje. **Jaunesnių nei 50 metų bei 50 metų ir vyresnio amžiaus mokytojų santykis miesto mokyklose per trejus metus mažėja, nes didėja vyresnio amžiaus mokytojų dalis.** Aktualu visoje respublikoje, taip pat ir mieste, toliau intensyviai ieškoti priemonių, kaip motyvuoti jaunus žmones pasirinkti pedagoginės krypties mokslų studijas ir kaip pritraukti asmenis, įgijusiuosius mokytojo profesiją, dirbti mokyklose.

23 pav. Jaunesnių nei 50 metų bei 50 metų ir vyresnio amžiaus mokytojų skaičiaus santykis

**4.6. Daugiau kaip 2 metų pedagoginio darbo stažą turinčių darbuotojų dalis.**

Per trejus metus didžiausias pedagogų, turinčių daugiau kaip 2 metus pedagoginio darbo stažą, skaičius buvo 2020 m. ir sudarė 97,3 proc. 2021 m. 95,2 proc. **Mieste jaunų specialistų dalis nors ir nežymiai, bet mažėja. Pokytis 2,1%.**

24 pav. Daugiau kaip 2 metų pedagoginio darbo stažą turinčių darbuotojų dalis

Įgyvendinant Jaunųjų specialistų pritraukimo į Panevėžio miesto ugdymo įstaigas ir pedagogų perkvalifikavimo 2021-2023 m. programos, patvirtintos 2021 m. liepos 1 d. Panevėžio miesto savivaldybės tarybos sprendimu Nr.1-218, įgyvendinimo priemonių plano 4.2 punktą, siekiant gerinti jaunų ir (ar) trūkstamų pedagoginių specialybių pedagogų darbo sąlygas, parengtas pedagogų dalinių kelionės į darbą išlaidų kompensavimo tvarkos aprašas (Savivaldybės tarybos 2021-12-23 sprendimas Nr. 1-377). Panevėžio miesto savivaldybės pedagogų dalinių kelionės į darbą išlaidų (už kelionę į vieną pusę) kompensavimas iš savivaldybės biudžeto kartu su kitomis savivaldybės vykdomomis priemonėmis – dalinis studijų kompensavimas, persikėlimo išlaidų kompensavimas, nuo 2021 m. savivaldybės dalyvavimas programoje „Renkuosi mokyti“ – stiprins miesto pedagoginę bendruomenę ir bus paskata iš rajono/ų važinėjantiems mokytojams dirbti pedagoginį darbą Panevėžio miesto ugdymo įstaigose.Kaip ir kiekvienais metais buvo vykdomas Atrankos gauti finansinę paramą Panevėžio mieste trūkstamų specialybių pedagogams konkursas. 2021 m. paskirstyta 4944,73 Eur 6 ikimokyklinį ir priešmokyklinį ugdymą studijuojančioms studentėms ir 1 mokytojui dalinai kompensuotos persikraustymo išlaidos.

**4.7. Pilną etatą turinčių pedagogų dalis (proc.)**

Šalyje dar daug mokytojų dirba ne visu etatu, tokių mokytojų ypač daug dirbančių bendrojo ugdymo mokyklose. Pažymėtina, kad tik labai maža bendrojo ugdymo mokytojų dalis dirba pilnu vienu etatu. **Mieste pilną etatą turinčių mokytojų dalis kasmet auga**: 2019 sudarė 39 proc., 2020 m. 43 proc., 2021 m. 46 proc.

25 pav. Pilną etatą turinčių pedagogų dalis

**5. Švietimo pagalba.**

**5.1. Švietimo pagalba ikimokyklinėse įstaigose.**

Mažai kinta vaikų skaičius, turinčių specialiųjų ugdymosi poreikių (toliau – SUP). Palyginus su 2019 m., vaikų, turinčių SUP, buvo 1062, o 2020 metais vaikų skaičius sumažėjo iki 1021 vaiko 2021 m. 991. Atkreiptinas dėmesys, kad šis skaičius nuolat kinta. Didžiajai daliai vaikų yra nustatyti kalbos ir kalbėjimo sutrikimai, kitiems - judesio ir padėties bei neurologinių, įvairiapusių raidos, kompleksinės negalios, kompleksiniai sutrikimai, turintys sulėtėjusią raidą, kiti mokymosi sutrikimai/ mokymosi sunkumai. Labai svarbu ankstyvojo amžiaus vaikams suteikti specialistų pagalbą kuo anksčiau, nes vėliau sutrikimai ženkliai mažėja.

26 pav. Švietimo pagalba ikimokyklinėse įstaigose

Lyginant su 2020 m., ikimokyklinio amžiaus vaikų SUP lygių pokytis didelis. 2021 m. vaikų, turinčių nedidelių ugdymosi poreikių nuo 819 vaikų, padidėjo iki 847 vaikų (28 vaikais). Vaikų, turinčių vidutinių ugdymosi poreikių, skaičius sumažėjo 20 vaikų (58 vaikai). Vaikų, turinčių didelių ugdymosi poreikių nuo 122, sumažėjo iki 83 vaikų (39 vaikais). Vaikų, turinčių labai didelių ugdymosi sutrikimų, skaičius nekito, tokių vaikų 4.

**Panevėžio miesto ikimokyklinio ugdymo mokyklose nėra pakankamai švietimo pagalbos specialistų, kurie padėtų vaikams, turintiems specialiųjų ugdymosi poreikių.** Ypatingai ikimokyklinio ugdymo mokyklose trūksta socialinių pedagogų, mokytojų padėjėjų, psichologų. Svarbu pastebėti, kad atsižvelgiant į Panevėžio miesto savivaldybės finansines galimybes, švietimo pagalbos specialistų etatų kasmet neženkliai didėja.

**5.2. Negalią turinčių mokinių dalis nuo mokinių, turinčių specialiųjų ugdymosi poreikių\*, ugdomų integruotai bendrosios paskirties mokyklose.**

27 pav. Negalią turinčių mokinių dalis nuo mokinių, turinčių specialiųjų ugdymosi poreikių, ugdomų integruotai bendrosios paskirties mokyklose

**Negalią turinčių mokinių, ugdomų integruotai bendros paskirties švietimo įstaigose (bendrosiose klasėse), dalis per trejus metus sumažėjo nuo 36 proc. iki 31 proc.** 2021 m. Šalyje negalią turinčių mokinių, ugdomų integruotai bendros paskirties švietimo įstaigose (bendrosiose klasėse), dalis (2020–2021 m.) sudarė 48,9 proc.

**5.3 Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose dalis (proc.).**

28 pav. Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose dalis

**Panevėžio bendrojo ugdymo mokyklose, kaip ir visose respublikos mokyklose, didėja integruotai ugdomų mokinių, turinčių SUP, dalis**. **Miesto bendrojo ugdymo mokyklose integruotai ugdoma 12,6 proc. SUP mokinių.** Miesto progimnazijose ugdomų integruotai specialiųjų ugdymosi poreikių mokinių dalis-18,7 didesnė už šalies progimnazijų rodiklį - 16,9 proc. miesto gimnazijų -4,5 proc. ženkliai mažesnė už šalies gimnazijose – 8,1 proc.,miesto pradinėje mokykloje -24,2 proc. didesnė už respublikos rodiklį 20,7 proc.

**5.4. Švietimo pagalbos specialistų, tenkančių 100 mokinių, skaičius.**

Augant SUP turinčių mokinių skaičiui, didėja ir pagalbos mokiniui specialistų poreikis. Šalyje per trejus metus augo švietimo pagalbos specialistų, tenkančių šimtui mokinių, skaičius. 2020 m. šimtui mokinių šalyje vidutiniškai teko 0,74 specialisto, didžiųjų miestų savivaldybių vidurkis 0,66 specialisto šimtui mokinių. Panevėžio bendrojo ugdymo mokyklose 100 mokinių tenka 0,68 spec.

29 pav. Švietimo pagalbos specialistų, tenkančių 100 mokinių, skaičius

**5.5. Švietimo pagalbą gaunančių mokinių dalis.**

**Mieste švietimo pagalbą gaunančių mokinių dalis 2021 m. yra 57,39 proc. sumažėjo, palyginus su 2020 metais.** Šalyje, švietimo pagalbą gaunančių mokinių dalis nuo visų, kuriems nustatytas pagalbos poreikis 2020 m. – 57,6 proc.,

30 pav. Švietimo pagalbą gaunančių mokinių dalis

**5.6. Mokinių, turinčių SUP ir dalyvaujančių NVŠ ir FŠPU programose NVŠ ir FŠPU mokyklose skaičius.**

**Mokinių, turinčių SUP ir dalyvaujančių NVŠ ir FŠPU programose NVŠ ir FŠPU mokyklose skaičius didėja**.

2021 m. rugpjūčio mėnesį atlikto Neformaliojo vaikų švietimo ir formalųjį švietimą papildančio ugdymo kokybės prieinamumo ir įvairovės tyrimo metu nustatyta, kad tėvų pageidavimu reikalinga daugiau neformaliojo švietimo programų, būrelių neįgaliems vaikams, vaikams, turintiems SUP, trūksta būrelių gestų kalba kurtiesiems ir neprigirdintiems vaikams. Nuo 2021 m. rugsėjo mėnesio įsteigti 2 būreliai neįgaliems vaikams Švietimo centro padalinyje ,,RoboLabas“ gestų kalba. Tikslinga užtikrinti naudojimosi neformaliuoju švietimu pirmenybę socialinės atskirties ir rizikos bei SUP turinčių asmenų grupėms, subalansuoti jiems FŠPU ir NVŠ programų pasiūlą ir prieinamumą.

31 pav. Mokinių, turinčių specialiųjų ugdymosi poreikių ir dalyvaujančių NVŠ ir FŠPU programose NVŠ ir FŠPU mokyklose skaičius

**6. Neformalaus ugdymo rodikliai.**

**6.1. Mokinių, lankančių neformaliojo vaikų švietimo įstaigas, pasiskirstymas pagal programų kryptis.**

Panevėžio mieste veikia šios neformaliojo vaikų švietimo įstaigos: Panevėžio muzikos mokykla, Panevėžio dailės mokykla, Panevėžio moksleivių namai, Panevėžio gamtos mokykla, Panevėžio švietimo centro skyriai: Panevėžio robotikos centras „RoboLabas“ ir Panevėžio regioninio STEAM atviros prieigos centras, iš jų 2 formalųjį švietimą papildančios įstaigos: Panevėžio muzikos mokykla, Panevėžio dailės mokykla, kurios vykdo neformaliojo vaikų švietimo (išskyrus ikimokyklinio ir priešmokyklinio ugdymo), formalųjį švietimą papildančio ugdymo, neformaliojo suaugusiųjų švietimo ugdymo programas, neformalųjį ugdymą. Šias įstaigas 2019 m. lankė 2470 vaikų, 2020 m. 2363 vaikai, 2021 m. 2337 vaikai, kurie pasirinko iš 13 FŠPU ir NVŠ programų kryptis.

Muzikos ir šokio kryptis vaikai gali pasirinkti Panevėžio muzikos mokykloje ir Panevėžio moksleivių namuose, dailės - Panevėžio dailės mokykloje ir Panevėžio moksleivių namuose, techninės kūrybos - Panevėžio moksleivių namuose ir Panevėžio robotikos centre „RoboLabas“. Didžiausią NVŠ programų krypčių ir krypties pakraipų įvairovę teikia Panevėžio moksleivių namai - 9.

Panevėžio mieste kuriama mokytojų ir mokinių dalijimosi STEAM dalykų mokymosi patirtimi sistema. Aktualu modernizuoti gamtos ir technologijų mokslų mokymą(si) Panevėžio mokyklose (sujungiant formalųjį ir neformalųjį švietimą). Plečiant gamtos mokslų, technologijų, inžinerijos, matematikos mokslų ir kūrybiškumo ugdymo mokinių kompetencijas, ugdant inovacijų kultūrą, skatinančią mokinių ir visuomenės domėjimąsi STEAM mokslų naujausiais išradimais

32 pav. Mokinių, lankančių neformaliojo vaikų švietimo įstaigas, pasiskirstymas pagal programų kryptis

**Tikslinga plėsti neformaliojo švietimo įstaigų programų krypčių spektrą bei įvairovę, nes didžioji mokinių dalis lanko meninio ugdymo, ekologijos krypties būrelius, mažai mokinių lanko STEAM krypties būrelius.**

**6.2. Mokinių, lankančių neformaliojo ugdymo užsiėmimus bendrojo ugdymo mokyklose skaičius pagal programų kryptis.**

Panevėžio mieste mokėsi: 2019 m. 9639 vaikai, iš jų 6174 vaikai lankė NVŠ programas iš mokymo lėšų, tai sudaro 64,0 proc. nuo visų vaikų, 2020 m. 9563 vaikai, iš jų 5987 vaikai NVŠ programas iš mokymo lėšų, tai sudarė 62,6 proc., nuo visų vaikų. 2021 m. 9546 vaikai, iš jų 6212 vaikai lankė NVŠ programas, tai sudarė 64,95 procento nuo visų vaikų. Tikslinga gilinti formaliojo ir neformaliojo švietimo integralumą bei tarpusavio papildomumą ir dermę.

33 pav. Mokinių, lankančių neformaliojo ugdymo užsiėmimus bendrojo ugdymo mokyklose, skaičius pagal programų kryptis

Mokinių, lankančių neformaliojo ugdymo užsiėmimus BUM skaičius pagal programų kryptis 2019-2021 m. **Mokinių skaičius neformalioje veikloje bendrojo ugdymo mokyklose sumažėjo** 2020 m. dėl COVID -19 pandemijos, nuotolinio mokymosi. Padaugėjo Techninės kūrybos 3 kartus (nuo 43 iki 142), informacinių technologijų 2 kartus nuo 278 iki 480.

**6.3.Neformaliojo švietimo veikloje dalyvaujančių mokinių dalis.**

|  |  |  |  |  |  |  |
| --- | --- | --- | --- | --- | --- | --- |
| ŠVISO duomenys už | **2019/2020 m.** | | **2020/2021 m. m.** | | **2021/2022m.m.** | |
| BUM Panevėžio mieste | **9 636** | | **9562** | | **9545** | |
| Dalyvauja NVŠ programose, kurių finansavimo pobūdis NVŠ tikslinis finansavimas | 2.860 | 29,68% | 2.749 | 28,75% | 2434 | 28,50% |
| Dalyvauja Neformaliojo vaikų švietimo programose, kurių NVŠ Finansavimo pobūdis išskyrus NVŠ tikslinį finansavimą | 876 | 9,09% | 869 | 9,09% | 931 | 9,75% |
| Dalyvauja Formalųjį švietimą papildančio ugdymo FŠPU programose | 1.361 | 14,12% | 1.355 | 14,17% | 1411 | 14,78% |
| Lanko BUM būrelius | 3.464 | 35,95% | 3.576 | 37,40% | 3334 | 34,93% |
| Dalyvauja NVŠ programose arba lanko BUM būrelius | 5.917 | 61,41% | 5.972 | 62,46% | 5786 | 60,62% |
| Neįtraukiami ikimokyklinės ir priešmokyklinės klasių mokiniai | | | | | | |

**Neformaliojo švietimo veikloje dalyvaujančių mokinių dalis mažėja.**

Siekiant didinti vaikų, ugdomų pagal NVŠ programas, skaičių, būtina plėsti programų įvairovę ir prieinamumą, Savivaldybėje veikia neformaliojo vaikų švietimo (NVŠ) krepšelis. Neformaliojo vaikų švietimo (NVŠ) plėtra padeda kurti ir palaikyti tolygų neformaliojo švietimo paslaugų tinklą, didina paslaugų prieinamumą ir įvairovę, sudaro vienodas galimybes ir palankias sąlygas atskleisti individualius vaikų gebėjimus ir patenkinti specialiuosius ugdymosi poreikius.

**7. Efektyvumo rodikliai.**

**7.1. Aplinkos ir ugdymo lėšos tenkančios vienam mokiniui.**

34 pav. Aplinkos ir ugdymo lėšos tenkančios vienam mokiniu

35 pav. Ugdymo lėšos, tenkančios vienam mokiniui

2021 metais daugiausia ugdymo lėšų, tenkančių vienam mokiniui, gavo Raimondo Sargūno sporto gimnazijos, Mykolo Karkos pagrindinės mokyklos, Beržų ir ,,Aušros“ progimnazijos.

36 pav. Aplinkos lėšos tenkančios vienam mokiniui

Panašiai 2021 metais pasiskirstė ir aplinkos lėšos tenkančios vienam mokiniui. Daugiausia lėšų pagal šį rodiklį teko Raimundo Sargūno sporto gimnazijai, ,, Žemynos“, Beržų, ,,Aušros“ progimnazijoms.

**7.2. Ugdymo reikmėms naudojamas plotas tenkantis vienam mokiniui.**



37 pav. Ugdymo reikmėms naudojamas plotas tenkantis vienam mokiniui

**Panevėžio miesto savivaldybės bendras ugdymo reikmėms naudojamas ploto vidurkis tenkantis vienam mokiniui švietimo įstaigose 2021-2022 m. m. yra 5,03 (kv. m.), padidėjo 0,06 (kv. m.) nei 2020-2021 m. m.**

Gimnazijose yra 3,69 (kv. m.), daugiau 0,04 (kv. m.) nei 2020-2021 m.m. Progimnazijose – 5,61 (kv. m.), daugiau 0,07 (kv. m.) ugdymo reikmėms naudojamo ploto tenkančio vienam mokiniui nei 2020-2021 m.m. Kitose mokyklose yra 6,28 (kv. m.), net 0,22 (kv. m.) daugiau nei pernai. Skirtumas yra todėl, kad kitose mokyklose (tame tarpe specialiosiose mokyklose) yra mažesnis mokinių skaičius.

**7.3. Naudojamų kompiuterių skaičius bendrojo ugdymo mokyklose.**



38 pav. Naudojamų kompiuterių skaičius bendrojo ugdymo mokyklose

Dažniausiai kompiuteriais mokyklose naudojamasi bibliotekose bei skaityklose. Kompiuterizavimo lygis įvairiose mokyklose yra nevienodas. 2021-2022 m. m. gimnazijose iš viso yra 1098 vnt. kompiuterių, 57 vienetais daugiau nei praeitais metais. Progimnazijose yra 1945 vnt. kompiuterių, progimnazijose padidėjo 77 vnt. kompiuterių skaičius per metus. Kitose miesto mokyklose kompiuterių yra 707 vnt., 20 vnt. daugiau nei 2020-2021 m. m.

Didėja galimybė miesto mokiniams naudotis kompiuteriais, interneto prieiga. **2021-2022 m. m. Panevėžio miesto bendrojo ugdymo mokyklose yra 3750 vnt. kompiuterių, t. y.154 vnt. daugiau kompiuterių nei 2020-2021 m.m.** Kompiuterius bendrojo ugdymo mokyklos įsigyja iš mokinio krepšelio, ESF ir kitų projektų lėšų.

**7.4. Kompiuterių, tenkančių 100 mokinių bendrojo ugdymo mokyklose, skaičius.**



39 pav. Kompiuterių, tenkančių 100 mokinių bendrojo ugdymo mokyklose, skaičius

**2021-2022 m.m. kompiuterių skaičius visose miesto bendrojo ugdymo įstaigose padidėjo.** Įsigyjamų kompiuterių skaičius kasmet didėja, tai įtakoja mokinių mokymosi pasiekimams ir motyvacijai.

2021 metais dėl COVID-19 pandemijos švietimo įstaigos turėjo pertvarkyti savo veiklą vadovaujantis Lietuvos Respublikos Vyriausybės, Valstybės ekstremaliųjų situacijų operacijų centro priimtais sprendimais, Švietimo, mokslo ir sporto ministerijos (ŠMSM) dokumentais, aplinkraščiais dėl nuotolinio mokymo organizavimo būdo bei Savivaldybės ekstremalių situacijų operacijų vadovo rekomendacijomis.

Siekiant gerinti savivaldybės mokyklų pedagogų aprūpinimą nuotolinėmis mokymo priemonėmis, miesto bendrojo ugdymo mokykloms iš projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-CPVA-V-704-02-0001) lėšų 2021 m. perduoti 285 nešiojami kompiuteriai skirti 1-12 bendrojo ugdymo ir I-IV gimnazijos klasių mokinių mokymui nuotoliniu būdu bei skaitmeniniam ugdymo turiniui naudoti už 199 533,84 Eur. Iš valstybės planavimo projekto „Specialiųjų mokymo priemonių ir ugdymui skirtų techninės pagalbos priemonių įsigijimas“ perduota specialiųjų priemonių ir kompiuterinės įrangos reikalingos specialiųjų ugdymosi poreikių turinčių mokinių ugdymui už 7312,30 Eur.

Vykdant ES fondų investicijų projektą „Mokyklų aprūpinimas gamtos ir technologinių mokslų priemonėmis“ pasirašytos sutartys su UAB „Biznio mašinų kompanija“ ir mokykloms perduota 87 vnt. nešiojamųjų kompiuterių už 61 tūkst. Eur, skirtų nuotoliniam mokymui užtikrinti. Vykdyta priežiūra dėl tikslingo lėšų, skirtų mokinių, pasirinkusių laikyti brandos egzaminus ir dėl COVID-19 pandemijos patyrusių mokymosi praradimų, tiesioginėms konsultacijoms organizuoti, panaudojimo. Lėšos buvo paskirstytos 8 miesto švietimo įstaigoms. Organizuotos 908 įvairių mokomųjų dalykų konsultacijos, jose dalyvavo 2064 abiturientai, pasirinkę laikyti 2021 m. brandos egzaminus.

Iš Lietuvos Respublikos Vyriausybės rezervo buvo skirta 156 795 Eur papildomų lėšų, kurios paskirstytos 23 Panevėžio miesto ugdymo įstaigoms ir išmokėtos mokytojams už mokinių konsultacijas Mokymosi praradimams dėl COVID-19 pandemijos kompensuoti. Bendras įvairių mokomųjų dalykų konsultacijų skaičius - 10 899, bendras konsultacijose dalyvavusių mokinių skaičius – 19 439.

Įgyvendinant Mokymosi praradimų dėl COVID-19 pandemijos kompensavimo planą 2021 metams, 18 miesto bendrojo ugdymo mokyklų perduota 53 vnt. Mobilių vaizdo įrašymo ir transliavimo įrenginių komplektų, skirtų hibridiniam ugdymui, bendradarbiaujama su mokyklų vadovais dėl efektyvaus hibridinio ugdymo įrangos panaudojimo ugdymo procese.

Panevėžio miesto savivaldybės administracija iš miesto biudžeto skyrė 20 000 Eur ikimokyklinio ugdymo įstaigoms 65 planšetiniams kompiuteriams įsigyti ir 60 000 Eur bendrojo ugdymo mokykloms įrangos hibridinėms klasėms įsigyti kokybiškam kontaktiniam, nuotoliniam ir hibridiniam mokymuisi užtikrinti.

2021 metais švietimo įstaigos nuolat buvo aprūpinamos asmens apsaugos priemonėmis įgyvendinant ugdymą ekstremalios situacijos dėl COVID-19 pandemijos sąlygomis. Švietimo įstaigoms nupirkta 7 tūkst. porų pirštinių, 450 tūkst. vnt. vienkartinių kaukių, 4 tūkst. litrų paviršių ir rankų dezinfekcinio skysčio. Iš viso apsaugos priemonių nupirkta už 28 450 tūkst. Eur.

Parengta ir Savivaldybės tarybai 2021 m. pateikti 24 tarybos sprendimo projektai dėl švietimo įstaigų nuostatų patvirtinimo, iš kurių 16 sprendimo projektų, kuriais **įteisintas nuotolinio mokymo proceso organizavimo būdas.**

**Išvados:**

1. Mieste esančių mokyklų įvairovė tenkina miesto gyventojų poreikius ir yra užtikrinamas prieinamumas.

2. 7-16 m. amžiaus vaikų dalis nuo Panevėžio miesto gyventojų skaičiaus mieste pastaraisiais metais po truputį didėja.

3. Nemokamai maitinamų mokinių bei kartojančiųjų kursą mokinių dalis išlieka pastovi.

4. Daugėja šeimų, patiriančių socialinę riziką, taip pat auga ir vaikų skaičius, kurie auga socialinę riziką patiriančiose šeimose.

5. Vidutinis mokinių skaičius klasės komplekte 5-12 klasėse mažėjo. Daroma pažanga.

6. Mažėja išvykusių gyventi ir mokytis į užsienį mokinių, padaugėjo grįžusių iš užsienio mokinių skaičius. Stebima pažanga.

7. Lietuvių kalbos ir matematikos mokomųjų dalykų pagrindinio ugdymo pasiekimų patikrinimo miesto surinktų taškų vidurkis atitinka šalies vidurkį. Tačiau sumažėjo mokinių, kurie pasiekė patenkinamąjį lygį ir nepatenkinamąjį lygį, o padidėjo mokinių, kurie pasiekė pagrindinį ir aukštesnįjį lygius. Daroma pažanga.

8. Valstybinių brandos egzaminų rezultatais orientuojamės į pagrindinį lygį. Apibendrinto VBE rodiklio neigiamas pokytis yra didžiausias per pastaruosius penkerius metus. Lyginant miesto mokyklų 2021 m. vidutinius įvertinimus su šalies bendrojo ugdymo mokyklų įvertinimų vidurkiais tik 2 dalykų: chemijos ir užsienio (vokiečių) k. surinktų taškų vidurkis aukštesnis už šalies. Stebinimas pažangos mažėjimas.

9. Atestuotų metodininko ar eksperto kvalifikacinei kategorijai Panevėžio miesto bendrojo ugdymo mokyklų mokytojų dalis yra didesnis už respublikos: respublikoje 44,1 proc. mokytojų turi aukštą kvalifikacinę kategoriją, Panevėžio mieste – 52 proc. Daroma pažanga.

10. Bendrojo ugdymo mokyklų pedagogų darbo krūvis, pilną etatą turinčių mokytojų dalis padidėjo. Daroma pažanga.

11. Nors ir nežymiai mažėja mieste jaunų specialistų dalis. Stebimas mažėjimas.

12. Bendrojo ugdymo mokyklose didėja integruotai ugdomų mokinių, turinčių SUP, dalis. Daroma pažanga.

13. Mokinių, turinčių specialiųjų ugdymosi poreikių ir dalyvaujančių NVŠ ir FŠPU programose NVŠ ir FŠPU mokyklose skaičius didėja. Daroma pažanga.

14. Neformaliojo švietimo veikloje dalyvaujančių mokinių dalis mažėja. Stebinimas pažangos mažėjimas.

15. Nepakankamai miesto moksleivių renkasi STEAM krypties būrelius. Stebinimas pažangos mažėjimas.

16. Didėja 1 mokiniui tenkančios savivaldybės savarankiškoms funkcijoms finansuoti skirtos lėšos.Daroma pažanga.

17. Ugdymo reikmėms naudojamas ploto vidurkis tenkantis vienam mokiniui padidėjo. Stebinimas pažangos mažėjimas.

18. Kompiuterių, tenkančių 100 mokinių, skaičius padidėjo visose bendrojo ugdymo mokyklose. Daroma pažanga.

Pastaba.

Ataskaitoje panaudoti Švietimo valdymo informacinės sistemos (ŠVIS), Švietimo, mokslo ir sporto ministerijos švietimo būklės šalyje ir regionuose analizių, Nacionalinės švietimo agentūros analizių, ir savivaldybės švietimo būklės duomenys.

Parengė:  
Panevėžio miesto savivaldybės administracijos  
Švietimo skyrius